Záverečná správa zo študijného pobytu

1.	Účastníci študijného pobytu

Meno:	Ing. Branislav Strečanský
Vysielajúca organizácia:	MŠVVŠ SR
Pracovné zaradenie:	štátny radca, odbor koncepcií a financovania športu, sekcia štátnej starostlivosti o šport

2.	Študijný pobyt

Štát:	Česká republika
Mesto:	Ostrava
Dátum:	23. - 27.5.2011
Prijímajúca organizácia:	RPIC - VIP s r.o.
Účel cesty:	Účasť na programe Competence for active life
Spôsob financovania:	SAAIC

3.	Rámcový program pobytu

22.5.2011, nedeľa
19:00	príchod do Ostravy 
20:00	privítanie účastníkov a ich zoznámenie s programom pobytu

23.5.2011, pondelok
- oficiálne privítanie v priestoroch organizujúcej spoločnosti,
- predstavenie účastníkov, výmena skúseností o prístupe k aktívnemu životu v krajinách účastníkov,
- návšteva oddelenia telesnej výchovy a diagnostického centra športovej motoriky,

24.5.2011, utorok
- splav rieky Ostravice,
- tréning splavovacích techník,
- návšteva banského múzea,

25.5.2011, streda
- tréningový deň v atletických disciplínach,
- prednáška o zdravej a športovej výžive,

26.5.2011, štvrtok
- cyklotúra do Bělského lesa,
- absolvovanie tímbuildingovej aktivity zameranej na pohyb,
- návšteva tanečného štúdia,

27.5.2011, piatok
- návšteva športovej školy v Porube,
- návšteva športovo-rekreačného komplexu SAREZA v Porube,
- záverečné hodnotenie pobytu.

4.	Všeobecné informácie k problematike

Na Slovensku, rovnako ako v celej Európe, sa znižuje počet pravidelne pohybujúcich sa detí. Otázkou je, nakoľko je reálne a ekonomicky únosné, aby štátny orgán vstúpil finančne alebo legislatívne do tejto oblasti za účelom zmeniť tento trend.
Najdôležitejšou oblasťou programového vyhlásenia vlády SR na obdobie 2010-2014 v oblasti športu je zvýšenie počtu detí a mládeže, ktoré sa pravidelne venujú pohybovej aktivite.
V Slovenskej republike má kompetenciu v oblasti rekreačného športovania samospráva, a preto štát môže ovplyvniť vzťah detí k pohybu len prostredníctvom vyučovacieho procesu. Táto intervencia sa môže zamerať na skvalitnenie vyučovania telesnej výchovy (zmena zamerania tohto predmetu z výkonového na zážitkový), a tiež na mimoškolské aktivity (napríklad normatívnym dotovaním pohybových aktivít detí v školskom veku).

5.	Stručné zhrnutie študijného pobytu

Téma študijného pobytu bola vybratá so zreteľom na prípravu štátnej politiky v športe v oblasti pohybu detí  a mládeže. Počas pobytu sa účastníkom vytvoril priestor na vyskúšanie si rôznych pohybových aktivít, ktoré majú potenciál rozvíjať v mladých ľuďoch kompetenciu k pohybu, s prenosom do pracovného procesu (v Ostrave napr. baníci). Zámerom organizátorov bolo aj vytvoriť priestor na výmenu skúseností účastníkov študijného pobytu z krajín ich pôvodu. Účastníkmi boli najmä lektori a učitelia športových a pohybových aktivít, ako aj pracovníci z oblasti rozvoja ľudských zdrojov a štátnej správy.

6.	Odporúčané opatrenia

Vlády jednotlivých krajín EÚ prisupujú k otázke pohybovej kompetenice odlišne. Samotný pojem „podpora športu a pohybových aktivít“ zahŕňa rôzne opatrenia. Je rozumné inšpirovať sa okolitými príkladmi dobrej praxe, ale pred implementáciou týchto opatrení do systému v Slovenskej republike je dôležité preskúmať ich vhodnosť z pohľadu rozvoja všetkých aspektov našej spoločnosti.

7.	Prehľad prinesených materiálov

Na podujatí neboli distribuované študijné ani informačné materiály k danej oblasti.

8.	Očakávaný prínos študijného pobytu

Cieľom študijného pobytu bola výmena skúseností s inými krajinami EÚ v oblasti prístupu štátnych orgánov a orgánov verejnej správy k pohybovým aktivitám obyvateľov. Sekcia štátnej starostlivosti o šport

9.	Zverejnenie výsledkov študijného pobytu, prenos získaných informácií

Správa zo študijného pobytu bola zaslaná Národnej agentúre programu celoživotného vzdelávania, získané informácie budú zapracované do analytickej časti materiálu Štána politika v oblasti športu pripravovaného materiálu Sekciou štátnej starostlivosti o šport.

V Bratislave 25.5.2011

Ing. Branislav Strečanský